Dul NGOCC me Jambia okwonge me reto gamentegi i yer atyer me 2016, ka pe guloko cik me yer, Wun Uganda kono?
P’ Okelo P Patuda
Dul lobo ma pe pa gamente okwonge i Jambia ni gibicako tero obutegi me lok akong i kum gamente me Jambia kace pe guloko cik me yer atyergi. NGOCC ma ocung pi dul man waco ni gitye atera i kit tim pa gamente, ka gumede ki waka me kwero tamgi i lok ma dok kum yer atyer. Dul madit ma oyete me neno ni gamente owinyo lokgi en aye NGOCC ma enn aye Non Governemnetal Coodicnatin Council ma obicwalo dwon-gi i TV MUVI, ma pe gugongo tamgi me reto gamente matye ka loc ki kwir abola kit ma gitye ka nyuto teng lok ki waka ma kwako yer atyer i mwaka 2016.
Ma i ka lok i TV, won kom pa dul man, mego Beatrice owaco ni gamente pa Patriotic Front romo mede ki cayo lwongo me kelo cik manyen ma kwako yer ma bino, ma ki como okom layok tyen-gi keken-gi.
Mego Grillo bene owinyo ni Rwodi mogo ocako cayo cik manyen, ma ki bote bedo ki ura ni Cik mene ma Rwodi pe tye cwako ki cayo ne ni ma kun ladit lobo pud waci pe ya en kikume enongo cik agwara/draft constitution, meno nyuto aroca matye i kin Pati me Patriotic Front ka bwolo lwak.
En Mego ociko Pati Patriotic Front ni ka gumede ki tuko ki lwak, ci gubigak ki tela lawang acel keken i Jambia, ki ka ben gumede ki cayo lokgi. “Wabitiyo ki twero ducu ma cik cimo me neno ni gikelo cik kama leng i nyim lwak ma wabimede ki nyamo loke, wabimede ki penyo pire, ma ka pe otwere ki lok dog ci wabimako gudu ki dore me nyuto toncwinywa i kum gamente kit ma gitye ka pango kwede lok me cik”. Gillo owaco
Grillo okwero woko ni pe tye niang lok atir ma a ki bot gamente ma waco ni nucu lwak Jambia en aye tye ki miti me kelo cik manyen.
En bene okwero lok pa gamente ni cako yubo cik tero lim mapol, ma ki bote obedo lok latere aperu ma pe rwatte ki diro ngec wic, pien loc alwak pe wele yot kare ducu, ma mito ni otime matir ki cik ma tiro kit ma woto kwede.
Grillo owaco bene ni ka PF Patriotic Front tamo ni lok me cik pe pire tek, ci jami ducu ma gitimo i nying lobo pirgi pe tek botgi.
Cik lobo en aye cik madit loyo ducu i lobo lung, ma ka pe pire tek mukwongo, ci ngo ma pire dong tek loyo. Pien Cik me Lobo en aye latir kit ma lobo myero giloo nyo oti kwede pi lwak. “Cik ma watye ka lweny pire ni bitoro pette tic bot dano, gangkwan, golo pii maleng, ki kelo otyat bot lu Jambia”. Grillo owaco
“Lutela pe mito miniwa cik ma waneno ni pire tek, ento man obedo i cikke ma obedo wii abam cuno kwir ma ni gubi miniwa i nge nino 90, ka dok gicako loko doggi meno pe twere, pe i Jambia kany, wan pe lunino i kum twerowa, ki bwola pa gamente ma ada ne pe pi telo lwak matir, ento me bedo i twero”. Grillo ocanyo lok magwar
Grillo ogweyo macalo yugi lok pa Rwodi ma guwaco i lok agoya ma i Post Newspaper ki peny ni, me nyuto kakwene, ki cik mene ma giwaco pire ni, ma kun dul cik eno peya okati woko?
ewe_Latn lua_Latn luo_Latn luo_Latn bam_Latn mri_Latn luo_Latn luo_Latn luo_Latn luo_Latn luo_Latn mri_Latn